
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 116  
                                                                din 31 iulie 2024
privind desfășurarea evenimentului „Festivalul Berii – Oktoberfest Sighișoara”,

în perioada 13 – 15 septembrie 2024

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 17.020/15.05.2024 şi la Consiliul Local Sighișoara cu nr. 18.896/31.05.2024, de referatul de aprobare, înregistrat cu nr. 17.024/15.05.2024, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere adresa înregistrată la Municipiul Sighişoara cu nr. 10.810/20.03.2024, completată prin adresele înregistrate cu nr. 14.000/15.04.2024, respectiv nr. 15.996/07.05.2024, prin care S.C. Vecinii Bar Events S.R.L. solicită sprijin pentru organizarea evenimentului „Festivalul Berii – Oktoberfest Sighișoara”, în perioada 13 – 15 septembrie 2024, în municipiul Sighișoara, pe terenul aparținând domeniului public din Piața Octavian Goga („parcarea Mitică”), pe o suprafață de 960 mp., pentru desfășurarea activităților artistice și interactive din cadrul evenimentului și totodată potrivit adreselor amintite, în locația menționată anterior se vor desfășura și activități de comerț din cadrul evenimentului;

Având în vedere că, evenimentul completează în mod fericit calendarul evenimentelor culturale din municipiul nostru, precum și impactul major pe care acest eveniment îl are în promovarea imaginii Sighișoarei și nu în ultimul rând, atragerea unui număr cât mai mare de turiști, apreciem oportună asigurarea desfășurării acestuia;

Având în vedere prevederile Hotărârii Consiliului Local Sighișoara nr. 87/27.04.2023 privind stabilirea impozitelor și taxelor locale pentru anul 2024;

Ţinând cont de prevederile art. 858 și următoarele din Legea nr. 287/2009 privind Codul civil, republicat, cu modificările şi completările ulterioare, precum și de cele ale Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fondul Locativ, înregistrat cu nr. 17.022/15.05.2024, prin care se propune desfășurarea evenimentului „Festivalul Berii – Oktoberfest Sighișoara”, în perioada 13 – 15 septembrie 2024;
Având în vedere avizele favorabile ale tuturor comisiilor pe domenii de specialitate;         
În temeiul prevederilor art. 129 alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. (1) Se aprobă desfășurarea evenimentului „Festivalul Berii – Oktoberfest Sighișoara”, organizat de S.C. Vecinii Bar Events S.R.L., în Municipiul Sighișoara, în perioada 13 – 15 septembrie 2024.   

(2) Se aprobă ca perimetrul de desfășurare al evenimentului să cuprindă domeniul public din Piața Octavian Goga („parcarea Mitică”), potrivit planului de situație, anexa nr. 1 la prezenta hotărâre.

(3) Pe terenul aparținând domeniului public din Piața Octavian Goga („parcarea Mitică”), în vederea desfășurării activităților artistice se va instala o scenă în suprafață de 24 mp. și locuri pentru spectatori prin amplasare de scaune pe o suprafață de 538 mp., pentru care se va percepe o taxă pentru ocuparea domeniului public, stabilită conform art. 4 alin. (3) din Anexa nr. 8 privind nivelul taxelor și chiriilor pentru bunurile aparținând domeniului public și privat al Municipiului Sighișoara pentru anul 2024 a Hotărârii Consiliului Local Sighișoara nr. 87/27.04.2023 privind stabilirea impozitelor și taxelor locale pentru anul 2024, taxă pe care organizatorul o va achita la casieria Municipiului Sighişoara, cel târziu în data de 13.09.2024.

Art. 2. (1) Pentru suprafața necesară organizării și desfășurării evenimentului „Festivalul Berii – Oktoberfest Sighișoara”, în perioada 13 – 15 septembrie 2024, pe terenul aparținând domeniului public din Piața Octavian Goga („parcarea Mitică”) pe suprafața de 300 mp., unde se desfășoară activitatea artistică și interactivă, se va percepe o taxă pentru ocuparea domeniului public, stabilită conform art. 3 alin. (1) lit. ”j” din Anexa nr. 8 privind nivelul taxelor și chiriilor pentru bunurile aparținând domeniului public și privat al Municipiului Sighișoara pentru anul 2024 a Hotărârii Consiliului Local Sighișoara nr. 87/27.04.2023 privind stabilirea impozitelor și taxelor locale pentru anul 2024, taxă pe care organizatorul o va achita la casieria Municipiului Sighişoara, cel târziu în data de 13.09.2024. 

(2) Atât racordarea cât și plata consumului de energie electrică cad în sarcina organizatorului evenimentului. 

(3) Este strict interzisă desfăşurarea oricăror activităţi de comerţ sau de prestări servicii de către comercianţii participanți la eveniment sau de către organizator, pe terenurile care fac exclusiv parte din perimetrul de desfășurare al evenimentului și unde se desfășoară activitatea artistică și interactivă.

Art. 3. (1) Activitatea de comerț se va desfășura în zona din perimetrul de desfășurare al evenimentului, respectiv alimentație publică și divertisment, în Piața Octavian Goga, pe o suprafață totală de 98 mp. Organizatorul evenimentului va furniza tabelul cu comercianții care participă la eveniment și care, potrivit Hotărârii Consiliului Local Sighișoara nr. 86/28.11.2016, îndeplinesc condițiile legale pentru desfășurarea activităților comerciale.

(2) Pentru comercianţii care vor desfăşura activităţi de comerţ sau prestări servicii, în cadrul evenimentului „Festivalul Berii – Oktoberfest Sighișoara”, se percepe o taxă pentru ocuparea domeniului public stabilită conform Hotărârii Consiliului Local Sighișoara nr. 87/27.04.2023, taxă pe care comercianţii o vor achita la casieria Municipiului Sighişoara, cel târziu în data de 13.09.2024. De asemenea, pentru desfăşurarea activităţilor comerciale, aceştia sunt obligaţi să obţină autorizaţia de funcţionare eliberată de către compartimentul de specialitate din cadrul Municipiului Sighișoara, pentru care, după caz, se va percepe taxa pentru eliberarea acesteia.

(3) Este strict interzisă desfăşurarea oricăror activităţi de comerţ sau de prestări servicii de către comercianţii cărora organizatorul evenimentului le permite participarea la acesta, pe terenul care face exclusiv parte din perimetrul de desfășurare al evenimentului, respectiv cel unde se desfășoară activitatea artistică și interactivă, menționat la art. 2 din prezenta. De asemenea, este strict interzisă desfăşurarea oricăror activităţi de comerţ sau de prestări servicii de către comercianţii cărora organizatorul evenimentului le permite participarea la acesta, pe terenurile care fac exclusiv parte din perimetrul de desfășurare al evenimentului, fără îndeplinirea cumulativă a condiţiilor prevăzute la art. 3 alin. (1) și alin. (2) din prezenta, sens în care vor fi aplicate dispoziţiile legale sancţionatorii.

Art. 4. Organizatorul este responsabil și îi revine exclusiv obligația de asigurare a serviciului acordării primului ajutor, a ordinii publice și a salubrității în perimetrul de desfășurare al evenimentului pe care îl organizează.

Art. 5.  Se aprobă Regulamentul de organizare și desfășurare a evenimentului „Festivalul Berii – Oktoberfest Sighișoara” în municipiul Sighișoara, în perioada 13 – 15 septembrie 2024, conform anexei nr. 2, care face parte integrantă din prezenta hotărâre.

Art. 6. Administratorul parcării cu plată situată în Piața Octavian Goga („parcarea Mitică”) va fi notificat, în timp util, prin grija Municipiului Sighișoara, cu privire la desfășurarea evenimentului și perioada necesară pentru organizarea lui, respectiv perioada 12 – 16 septembrie 2024.

Art. 7. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Arhitectul Șef, Compartimentul Administrarea Domeniului Public și Privat, Serviciul Relații Publice, Comunicare, Protocol și Administrativ, Compartimentul Cadastru și Administrare Terenuri Agricole și Forestiere, Compartimentul Executare Creanțe – Direcția Economică, Compartimentul Autorizare Activități Economice, Serviciul Monitorizare Servicii Publice, Guvernanță Corporativă, Compartimentul Situații de Urgență, Direcția Publică Poliția Locală din cadrul Municipiului Sighișoara, S.C. Ecoserv Sig S.R.L. și S.C. Vecinii Bar Events S.R.L.

Art. 8. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

    Burghelea Bogdan - Ioan                                  
                                                                                                           Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu 9 voturi ”pentru” și 5 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Arhitectul Șef;

  1 ex. Direcția Arhitect Șef;

  2 ex. Compartimentul Administrarea Domeniului Public și Privat – Direcția Arhitect Șef;

  1 ex. Serviciul Relații Publice, Comunicare, Protocol și Administrativ;

  1 ex. Compartimentul Autorizare Activități Economice – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Compartimentul Executare Creanțe – Direcția Economică;

1 ex. Serviciul Monitorizare Servicii Publice, Guvernanță Corporativă;
  1 ex. Compartimentul Cadastru și Administrare Terenuri Agricole și Forestiere – Direcția Arhitect Șef;

1 ex. Compartimentul Juridic;

1 ex. Compartimentul Situații de Urgență;

1 ex. Compartimentul Turism;

1 ex. Direcția Publică Poliția Locală;

  1 ex. S.C. Ecoserv Sig S.R.L.;

  1 ex. S.C. Vecinii Bar Events S.R.L.

22 ex.

B.A.

